Държавен вестник, бр. 42, 2012 г., стр. 11

БРОЙ  42	
Д Ъ Р Ж А В Е Н  В Е С Т Н И К 	
СТР.  11  
ване на конкурентен електроенергиен пазар. 
Тези разходи се компенсират чрез цените на 
всички потребители.
(2) Общият размер на признатите от комиси­
ята невъзстановяеми разходи се включва като 
добавка към необходимите годишни приходи 
на преносното предприятие в утвърдената 
цена за пренос на електрическа енергия през 
електропреносната мрежа.“
§ 8. Член 14 се изменя така:
„Чл. 14. Утвърдената от комисията регула­
торна база на активите, придобити възмездно 
от енергийното предприятие и пряко свързани с 
лицензионната дейност, е признатата стойност 
на активите, върху която енергийното пред­
приятие получава възвръщаемост от вложения 
капитал, и се изчислява по следната формула:
РБА = А – Ф – Ам + ОК + И,
където:
РБА е регулаторната база на активите;
А – признатата стойност на активите, които 
се използват и имат полезен живот, определена 
на базата на цената на придобиването им;
Ф – стойността на активите, които са 
придобити по безвъзмезден начин;
Ам – амортизацията, определена за регу­
латорни цели, за периода на използване на 
възмездно придобитите активи за извършване 
на лицензионната дейност;
ОК – необходимият оборотен капитал;
И – прогнозният среден размер на инвес­
тициите, одобрени от комисията, които ще 
бъдат извършени през регулаторния период, в 
случаите на регулиране по чл. 4, ал. 1, т. 2.“
§ 9. В чл. 15, ал. 2 думата „реална“ се 
заличава. 
§ 10. Член 19а се изменя така:
„Чл. 19а. (1) Преференциалните цени на 
електрическата енергия, произведена от 
възобновяеми източници, с изключение на 
енергията, произведена от водноелектрически 
централи с инсталирана мощност над 10 MW, 
се определят, като се вземат предвид следните 
ценообразуващи фактори:
1. инвестиционните разходи;
2. нормата на възвръщаемост;
3. структурата на капитала и на инвести­
цията;
4. производителността на инсталацията 
според вида на технологията и използваните 
ресурси;
5. разходите, свързани с по-висока степен 
на опазване на околната среда;
6. разходите за суровини за производство 
на енергия;
7. разходите за горива за транспорта;
8. разходите за труд и работна заплата;
9. другите експлоатационни разходи.
(2) При определянето на преференци­
алните цени на електрическата енергия, 
произведена от възобновяеми източници, се 
използват стойности на посочените в ал. 1 
ценообразуващи фактори, които комисията 
определя на основата на официални източници 
и на международния опит и коригирани в 
съответствие със специфичните за Република 
България обстоятелства. 
(3) При определянето на преференциалните 
цени на електрическата енергия, произведена 
от възобновяеми източници по чл. 32, ал. 1 
ЗЕВИ, с изключение на цените на електри­
ческата енергия, произведена от биомаса, в 
размера на експлоатационните разходи се 
включва прогнозен процент инфлация за це­
лия период на задължително изкупуване на 
електрическата енергия, определен съгласно 
официални източници.
(4) Преференциалните цени на електричес­
ката енергия, произведена от възобновяеми 
източници, се определят така, че настоящата 
стойност на признатите от комисията приходи 
от продажба на електрическа енергия да бъде 
равна на настоящата стойност на определените 
от комисията необходими приходи за целия 
период на задължително изкупуване.“
§ 11. Създава се нов чл. 19б: 
„Чл. 19б. (1) Определянето на преферен­
циалните цени на електрическата енергия, 
произведена от възобновяеми източници, се 
извършва по видове възобновяеми източници, 
като се отчитат характеристиките на съот­
ветните технологии. 
(2) При определяне на преференциалните 
цени на електрическата енергия се прила­
гат следните критерии, валидни за всички 
възобновяеми източници:
1. видът на възобновяемия източник;
2. наличният ресурс на първичния енер­
гиен източник;
3. видът на технологията;
4. големината на инсталираната мощност 
на обекта;
5. мястото и начинът на монтиране на 
съоръженията.
(3) При определяне на преференциални 
цени за изкупуване на електрическа енергия, 
произведена от биомаса, когато се използват 
технологии за термична газификация, цената 
не може да бъде по-ниска от 30 на сто над 
преференциалната цена, определена за елек­
трическата енергия, произведена от биомаса 
от отпадна дървесина и от други източници 
чрез технологии за пряко изгаряне с комби­
ниран цикъл.“